
Comisia pentru Buget,

Finanţe şi Bănci
Bucureşti, 4.06.2014 

PLx. 264/2014
  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege privind ratificarea Scrisorii de intenție semnată de autoritățile române la București, la 5 martie 2014, aprobată prin Decizia Consiliului Directorilor Executivi al Fondului Monetar Internațional din 26 martie 2014, trimis spre dezbatere în fond, cu adresa nr. PL-x 264/2014, înregistrat sub nr.4c-2/315/2.06.2014, Camera Deputaţilor fiind prima Cameră sesizată. 
În raport cu obiectul şi conţinutul său, proiectul de Lege face parte din categoria legilor ordinare.
PREŞEDINTE
Gheorghe – Eugen NICOLĂESCU
Parlamentul  României

RAPORT 
asupra proiectului de Lege privind ratificarea Scrisorii de intenție semnată
 de autoritățile române la București, la 5 martie 2014, aprobată prin Decizia Consiliului Directorilor Executivi al Fondului Monetar Internațional 
din 26 martie 2014
În conformitate cu prevederile art. 95 și 115 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond, în procedură de urgență, cu proiectul de Lege  privind ratificarea Scrisorii de intenție semnată  de autoritățile române la București, la 5 martie 2014, aprobată prin Decizia Consiliului Directorilor Executivi al Fondului Monetar Internațional din 26 martie 2014,  trimis cu adresa nr. PL-x 264/2014, înregistrat sub nr. 4c-2/315 din 2.06.2014.

Conform prevederilor art. 75 alin. (1) și (3) din Constituţia României, republicată, şi ale art.92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.
Consiliul Legislativ, a avizat favorabil proiectul de Lege.
În raport cu obiectul şi conţinutul său, proiectul de Lege face parte din categoria legilor ordinare.
Proiectul de Lege supus dezbaterii are ca obiect de reglementare ratificarea Scrisorii de intenție și anexele sale, semnată de autoritățile române la București, la 5 martie 2014, aprobată prin Decizia Consiliului Directorilor Executivi al Fondului Monetar Internațional din 26 martie 2014.

Sprijinul financiar acordat României semnalează comunităţii internaţionale sprijinul acordat în continuare politicilor promovate de Guvern şi asigură o rezervă în eventualitatea apariţiei unor şocuri externe. Având în vedere caracterul preventiv si natura instrumentului care presupune disponibilizarea tranşelor în contul Băncii Naționale a României şi utilizarea lor în scopul consolidării rezervei valutare, eventuala decizie de disponibilizare a sumelor împrumutului în cadrul Aranjamentului Stand-By de tip preventiv curent nu va avea influenţe asupra bugetului general consolidat.
În conformitate cu prevederile art. 61 din Regulamentul Camerei Deputaţilor, republicat,  membrii Comisiei au examinat proiectul de Lege menţionat mai sus, în şedinţa din 3 iunie 2014.

Din totalul de 34 de membri ai Comisiei pentru buget, finanţe şi bănci au fost prezenţi la dezbateri 32 deputaţi.
La dezbaterea acestui proiect de Lege, conform articolelor 54 și 55 din Regulamentul Camerei Deputaților, republicat, a fost prezent, în calitate de invitat, domnul Ion Ghizdeanu – secretar de stat la Ministerul Finanţelor Publice.

Menționăm că, din cauza unei constatări de ilizabilitate, în traducerea în limba română din limba engleză a proiectului de Lege, la solicitarea inițiatorului, anexăm la proiectul de Lege privind ratificarea Scrisorii de intenție semnată  de autoritățile române la București, la 5 martie 2014, aprobată prin Decizia Consiliului Directorilor Executivi al Fondului Monetar Internațional din 26 martie 2014, varianta corectată a Scrisorii de intenție.

În urma examinării proiectului de Lege și a opiniilor exprimate, membrii Comisiei au hotărât, cu majoritate de voturi a deputaților prezenți la dezbateri, să supună plenului Camerei Deputaţilor spre dezbatere și adoptare, proiectul de Lege privind ratificarea Scrisorii de intenție semnată de autoritățile române la București, la 5 martie 2014, aprobată prin Decizia Consiliului Directorilor Executivi al Fondului Monetar Internațional din 26 martie 2014, în forma prezentată de Guvern.
                       PREŞEDINTE                                             SECRETAR                     

     Gheorghe – Eugen NICOLĂESCU                         Mihai-Aurel DONŢU


Șef serviciu, Giorgiana Ene
Consilier parlamentar, Luminița Ana Ghiorghiu

